Laboratoriotiedote 11.10.2017: VKS mikrobiologian laboratoriossa otetaan käyttöön uusi F-NoroNhO -testi 18.10.2017 - Vaasan Keskussairaala
Laboratoriotiedote 11.10.2017: VKS mikrobiologian laboratoriossa otetaan käyttöön uusi F-NoroNhO -testi 18.10.2017
Vaasan keskussairaalan mikrobiologian laboratorio ottaa käyttöön uuden noroviruksen nukleiinihappotestin (PCR) ke 18.10.2017 alkaen. Tämä korvaa ostopalveluna HUSLAB:ista hankitun tutkimuksen 4940 F-NoroNhO. Tilausnumero ja tutkimuksen nimi pysyvät samana. Testi tunnistaa noroviruksen GI- ja GII-ryhmät.
Uuden testin myötä tulokset saadaan saman päivän aikana, mikäli näyte on toimitettu mikrobiologian laboratorioon arkisin klo 14 mennessä. Muussa tapauksessa tulos on valmiina seuraavana arkipäivänä. Kiireellisistä näytteistä tulee soittaa mikrobiologian laboratorioon p. 06 213 2842, jolloin näyte voidaan tarvittaessa tehdä myös viikonloppuisin.
Uutta tutkimusta varten näyte otetaan eSwab-näytetikkuun. eSwabeja voi hakea tai tilata VKS mikrobiologian laboratoriosta (B2). Ilta- ja yöaikaan sekä viikonloppuisin niitä voi tarvittaessa hakea pieniä määriä B3:n tarvikevarastosta.
Laboratorio-ohjekirjan ohje päivitetään kun tutkimus otetaan käyttöön.
Lisätietoja: VKS mikrobiologian laboratorio p. 06 213 2842
Roosa Savolainen Suvi-Sirkku Kaukoranta
Mikrobiologi Ylilääkäri
p. 06 213 2854 p. 06 213 2840
11.10.2017 laboratorio 4